Um – i-go-ssl ka-chyo-ga-se-yo . O-tto-k’e sa-yong-ha-nun chi a-se-yo ? Po-yo-du-ril kke-yo .” Kgalekgale, lefelo leo le lego maotong a Table Mountain leo gabjale le bitšwago Cape Town, le be le omile le se na selo. Ka nako yeo, go be go thwe Table Mountain e dirilwe ka galase le gore kua godimo ga yona go be go dula pela ya maleatlana, ya go fa batho ditakatso tša bona.
Banna le basadi go tšwa mathokong ohle a Afrika Borwa ba ile ba leka go namela thaba ya galase go fihlelela pela ya maleatlana, efela mahlakore a thaba a be a redimoša kudu ka fao ba bego ba ka se kgone go fihla godimo, le ge ba ka leka eng goba eng.
Lepogo le ile la lebelela mošemane le swerwe ke tlala. “Ke ka lebaka la eng ke swanetše go go thuša? Nka goja wa tseba,” la realo Lepogo le latswa melomo. Lepogo le ile la naganiša taba ya Khwezi la re, “Ka nnete naga ya go tlala dimela le diphoofolo e tlo kgahliša. Ke a dumela. O nyaka eng?”
“O kgona kudu go namela, gomme ka marofa a gago, re ka go kgona go fihla ntlhoreng ya thaba ya galase,” a realo Khwezi, a namela mokokotlong wa Lepogo.
Ba ile ba sepela nageng, ba putla naga ya go oma, ba ya thabeng ya galase.
Lenong leo e bego e le nonyana ya go tšhoša, le be le fofa go ba dikologa kua godimo.
“Ke na le kgopolo ye botse,” a realo Khwezi, “a re patlame fa re itire e ke re hwile.”
“O nyakang go nna?” gwa botšiša Lenong leo le fofago ka bothata.
“Ke nna,” a realo pela. “O lakatsa eng? Nka go dira mohumi yo mogologolo, goba mogongwe o nyaka go ba botse goba go tuma.”
Khwezi o ile a nagana ka dilo tšohle gomme a nagana ka Lepogo, le Lenong, le batho ka moka ba go dula lefelong leo gabjale re le bitšago Cape Town.
O rile ge a le tseleng ya go fologa thaba, Khwezi a hwetša Lepogo le robetše moriting wa mohlare.
Khwezi o ile a mo phaphatha a tšwela pele go fologa thaba. Khwezi o rile ge a fihla botlaseng a kopana le lešaba la batho le mo tumiša, la mo rwala magetleng. Ba bile le moletlo wo mogolo ba keteka. Ka morago ga nako ye telele batho ba bantši ba ile ba tla go dula nageng ya go dikologa Table Mountain, gomme ba dira toropokgolo yeo ka moso e tlo bitšwago Cape Town.